Við heimsækjum frægar rústir Coba og sjáum hinn einstaka Nohoch Muul pýramida sem er sá hæsti á Yukatan skaga þaðan sem útsýnið er stórfenglegt og einstakt . Við komum við í Maya þorpi og fáum að njóta vel varðveittra náttúru perla staðarins ; lón , Cenote neðansjávarhellar , frumskógastígar ásamt litskrúðugum blómum og gróðri . Við sígum í köðlum niður í Cenote , svífum á ZIP línum yfir lón og skóg , syndum í földum hellum og röltum um frumskóginn . Í ferðinni fáum við mat að hætti heimamanna ásamt köldum drykk . Við hvetjum ykkur til að mæta í ferðina í þægilegum gönguskóm , léttum baðfatnaði og bol og auðvitað sólarvörnina ! Gott er að hafa einnig eitthvað af reiðufé til að versla minjagripi í ferðinni .